Okresná prokuratúra Martin 
Vajanského nám. 1, 036 80 Martin 1 	

Sp. zn. : 1 Pv 30/12/5506	Martin, 28.5.2012
EEČ : 2-40-49-2012

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Martin
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
	Obvinený XXXXX dňa 16.05.2012 uzavrel pred probačným a mediačným úradníkom Okresného súdu v Martine zmier s poškodeným XXXXX, nakoľko obvinený XXXXX vyhlásil, že spáchal skutok, za ktorý je stíhaný, zaplatením sumy vo výške 20,- Eur odstránil škodu vzniknutú poškodenému a na účet Okresnej prokuratúry v Martine zložil peňažnú sumu vo výške 80,- Eur určenú na všeobecne prospešné účely, pričom celá suma patrí štátu na peňažnú pomoc obetiam trestnej činnosti podľa osobitného zákona

 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ Príbovce pod spisovou značkou ORP-XXXXX/PR-MT-XXXXX.
Skutková veta:
	že, dňa 26.12.2011 okolo 04,00 h pred kinosálou v obci Príbovce, okr. Martin, kde sa v tom čase konala tanečná zábava, prišiel k XXXXX, rukami ho chytil za bundu a začal ním trhať, pričom k ním pristúpili XXXXX a XXXXX, ktorí sa snažili odtrhnúť ich od seba, čo sa im však nepodarilo, následne obvinený 1-krát rukou udrel XXXXX pod pravé oko, následkom čoho XXXXX spadol na zem a rukami si chránil tvár, asi po 5 minútach sa postavil, pričom ho obvinený opätovne začal trhať za bundu, pričom XXXXX opäť spadol na zem a keď sa postavil, odišiel z miesta preč, čím poškodenému XXXXX, nar. XXXXX,  nespôsobil zranenie, ktoré by si vyžadovalo lekárske ošetrenie a roztrhnutím zimnej bundy mu spôsobil škodu vo výške najmenej 20,- Eur.
Odôvodnenie: 
Uznesením povereného príslušníka Obvodného oddelenia PZ Príbovce ČVS: ORP-XXXXX/PR-MT-XXXXX  zo dňa XXXXX2 bolo podľa § 199 ods. 1 Tr. por. začaté trestné stíhanie a súčasne podľa § 206 ods. 1 Tr. por. vznesené obvinenie XXXXX pre prečin výtržníctva  podľa § 364 ods. 1 písm. a) Tr. zák.  na tom skutkovom základe, ako je uvedené vo výrokovej časti tohto uznesenia. 
Preskúmaním príslušného spisového materiálu som zistila, že v predmetnej veci  ide o prečin, za ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por.
Obvinený a poškodený uzavreli dňa 16.05.2012 pred probačným a mediačným úradníkom na Okresnom súde v Martine dohodu o zmieri, v rámci ktorej obvinený vyhlásil, že spáchal skutok, pre ktorý je stíhaný a zaplatením sumy 20,- Eur odstránil škodu spôsobenú  poškodenému XXXXX.
Obvinený aj poškodený so zmierom výslovne súhlasili a zhodne prehlásili, že zmier uzavreli slobodne, vážne, zrozumiteľne a určito, na znak čoho dohodu o zmieri podpísali.
Obvinený slobodne, vážne, zrozumiteľne a určito vyhlásil, že spáchal skutok, pre ktorý je stíhaný.	
Obvinený zložil na účet Okresnej prokuratúry v  Martine peňažnú sumu vo výške 80,- Eur  určenú na všeobecne prospešné účely, pričom  celá suma patrí štátu na peňažnú pomoc obetiam trestnej činnosti podľa osobitného zákona.
Táto suma je primeraná závažnosti spáchaného trestného činu.
Obvinený a poškodený s týmto spôsobom skončenia veci v prípravnom konaní vyslovili súhlas. 
Vyhodnotením všetkých vykonaných dôkazov a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že takýto spôsob rozhodnutia je dostačujúci.
Preto som rozhodla tak, ako je uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Petra Šimková
prokurátorka